god siiist
It vande gedinge dat geweest es voir meye en scepen va loven tussche
goerde hanckart als geleydt tot den goede claes wout hillen soen in deen
zijde ende janne peter thijs soen t ande aldair de voirs goerdt dede
lesen zijn voirs beleydt beghende dair inne gehoude te werde van
en
alrehande erflike goede die hij dede lese uut cedule de welke toe
te behoen plage aerde pet darijs sone sweer svoirs claes ende jans
bezundert van des voirs claes wijfs kynsgedeelte te wete vande
derdendeel der selver goede en oft jane dan yet geliefde dien
aen te spreke dat hij dade met rechte dop de voirs jan in sijnre
aenspraken seyde dat de voirs wijle aert hem met sijne wive docht
des selfs aerts gaf in huwelike terdel va sijne goede som doen ter
stont ende som nae zijn doot te hebbe gelijc hij den anden tween
dochtn gedaen hadde maer behielt telke ewat uut te hemwerts om
sijne wille dair mede te doen welke goede som gedeilt waen inde
banck dair die lage nae de doot vande swager gelijc hij boet te
thoene mair de goede die bleve zijn nu nae sweers doot ongedeilt
staende dwelc was eene beemt ende vii mudde rocx oft dair otrent
Ende desgelijcx de have nae hem gebleve boet hij de voirs clase
te deyle nae des sterfhuys recht dair mede hij meynde te gestaen
want gheen beleyde bekent als tvoirs beleid es der bancke recht
en name vande welcke de voirs goert zijn vantwerde dede kynnede
genonch alsoe jan voirs bigeleeght hadde maer meynde dat de
deylinge gescien soude nae der banck recht bezundert vand have
ende dat hij die bringe soude ten sterfhuyse tsijnre eedt dat hij
dene niet meer en hadde en wiste noch gehadt en hadde etc
So hevet tvonis der scepen va loven t manisse smeyes gewijst
dat de voirs jan niet te voldoen zijnre pntatie gestaen sal cor
omibus scab dec xviii